CELEX: 32004R1473
Language: el
Date: 2004-08-18 00:00:00
Title: Κανονισμός (ΕΚ) αριθ. 1473/2004 της Επιτροπής, της 18ης Αυγούστου 2004, με τον οποίο καθορίζεται η ενίσχυση στην αποθεματοποίηση για τις μη μεταποιημένες σταφίδες και τα μη μεταποιημένα ξηρά σύκα κατά την περίοδο εμπορίας 2003/04

19.8.2004   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               L 271/28
            
         
      ΚΑΝΟΝΙΣΜΌΣ (ΕΚ) αριθ. 1473/2004 ΤΗΣ ΕΠΙΤΡΟΠΉΣ
   
   της 18ης Αυγούστου 2004
   με τον οποίο καθορίζεται η ενίσχυση στην αποθεματοποίηση για τις μη μεταποιημένες σταφίδες και τα μη μεταποιημένα ξηρά σύκα κατά την περίοδο εμπορίας 2003/04
   Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
   Έχοντας υπόψη:
   τη συνθήκη για την ίδρυση της Ευρωπαϊκής Κοινότητας,
   τον κανονισμό (ΕΚ) αριθ. 2201/96 του Συμβουλίου, της 28ης Οκτωβρίου 1996, περί κοινής οργανώσεως αγοράς στον τομέα των μεταποιημένων προϊόντων με βάση τα οπωροκηπευτικά (1), και ιδίως το άρθρο 9 παράγραφος 8,
   Εκτιμώντας τα ακόλουθα:
   
               (1)
            
            
               Το άρθρο 9 παράγραφος 4 του κανονισμού (ΕΚ) αριθ. 2201/96 προβλέπει ότι χορηγείται στους οργανισμούς αποθεματοποίησης ενίσχυση στην αποθεματοποίηση για τις ποσότητες σουλτανίνας, κορινθιακής σταφίδας και ξηρών σύκων που έχουν αγοράσει και για την πραγματική διάρκεια αποθεματοποιήσεως.
            
         
               (2)
            
            
               Το άρθρο 3 του κανονισμού (ΕΚ) αριθ. 1535/2003 της Επιτροπής, της 29ης Αυγούστου 2003, περί λεπτομερειών εφαρμογής του κανονισμού (ΕΚ) αριθ. 2201/96 του Συμβουλίου, όσον αφορά το καθεστώς της ενισχύσεως στην παραγωγή στον τομέα των μεταποιημένων προϊόντων με βάση τα οπωροκηπευτικά (2), καθορίζει τις ημερομηνίες των περιόδων εμπορίας.
            
         
               (3)
            
            
               Πρέπει να καθορισθεί η ενίσχυση στην αποθεματοποίηση για τις μη μεταποιημένες σταφίδες και τα μη μεταποιημένα ξηρά σύκα της περιόδου εμπορίας 2003/04 και για το σκοπό αυτό πρέπει να ληφθούν υπόψη οι διατάξεις του άρθρου 7 του κανονισμού (ΕΚ) αριθ. 1622/1999 της Επιτροπής, της 23ης Ιουλίου 1999, περί λεπτομερειών εφαρμογής του κανονισμού (ΕΚ) αριθ. 2201/96 του Συμβουλίου, όσον αφορά το καθεστώς αποθεματοποιήσεως που εφαρμόζεται στις σταφίδες και στα μη μεταποιημένα ξηρά σύκα (3), και το γεγονός ότι η ενίσχυση στην αποθεματοποίηση υπολογίζεται λαμβάνοντας υπόψη το τεχνικό κόστος αποθεματοποιήσεως και τη χρηματοδότηση της τιμής αγοράς που πληρώθηκε για τα προϊόντα.
            
         
               (4)
            
            
               Τα μέτρα που προβλέπονται στον παρόντα κανονισμό είναι σύμφωνα με τη γνώμη της επιτροπής διαχείρισης μεταποιημένων προϊόντων με βάση τα οπωροκηπευτικά,
            
         ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
   Άρθρο 1
   Για τα προϊόντα της περιόδου εμπορίας 2003/04, η ενίσχυση στην αποθεματοποίηση που αναφέρεται στο άρθρο 9 παράγραφος 4 του κανονισμού (ΕΚ) αριθ. 2201/96 ανέρχεται σε:
   
               α)
            
            
               0,1106 ευρώ ανά ημέρα και ανά τόνο καθαρού βάρους έως τις 28 Φεβρουαρίου 2005 και 0,0846 ευρώ ανά ημέρα και ανά τόνο καθαρού βάρους από την 1η Μαρτίου 2005 για τις σταφίδες·
            
         
               β)
            
            
               0,0949 ευρώ ανά ημέρα και ανά τόνο καθαρού βάρους για τα ξηρά σύκα.
            
         Άρθρο 2
   Ο παρών κανονισμός αρχίζει να ισχύει την τρίτη ημέρα από τη δημοσίευσή του στην Επίσημη Εφημερίδα των Ευρωπαϊκής Ένωσης.
   
      Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
      Βρυξέλλες, 18 Αυγούστου 2004.
      
         
            Για την Επιτροπή
         
         Franz FISCHLER
         
         
            Μέλος της Επιτροπής
         
      
   
   
      (1)  ΕΕ L 297 της 21.11.1996, σ. 29· κανονισμός όπως τροποποιήθηκε τελευταία από τον κανονισμό (ΕΚ) αριθ. 386/2004 της Επιτροπής (ΕΕ L 64 της 2.3.2004, σ. 25).
   
      (2)  ΕΕ L 218 της 29.8.2003, σ. 14· κανονισμός όπως τροποποιήθηκε τελευταία από τον κανονισμό (ΕΚ) αριθ. 1132/2004 (ΕΕ L 219 της 19.6.2004, σ. 3).
   
      (3)  ΕΕ L 192 της 24.7.1999, σ. 33.